हम आप 1 मिनट में कितनी बार पलक झपकाते हैं इस बारे में शायद ही किसी ने ध्यान दिया हो। वैसे सामान्‍य रूप से इसे जानने की कोई जरूरत भी नहीं है क्योंकि हर व्यक्ति अलग-अलग स्थिति और व्यवहार के दौरान अलग गति से अपनी पलकें झपकाता है। आंखों से जुड़ा एक वैज्ञानिक तथ्‍य यह बताता है कि जब हम कोई मजेदार या अलग हट कर चीज देखते या पढ़ते हैं तो हम बहुत कम बार पलकें झपकाते हैं। जैसे कि 5 से 8 बार या फिर हमारी आंखें जब थक जाती हैं तब भी हमारी पलकों के झपकने की की गति सामान्‍य से कम हो जाती है। वैसे आमतौर पर इंसान हर मिनट तकरीबन 15 बार अपनी पलकें झपकाता है, लेकिन अलग-अलग मानसिक स्‍थित, माहौल और व्यवहार के अनुसार पलकों के झपकने गति बदलती रहती है। यूं तो पलकें झपकाने से जुड़े तथ्‍य ये बताते हैं कि आंखों के रेटीना और लेंस पर लगातार नमी बनाए रखने के लिए ही इंसान अपनी पलकें झपकाता है, पर सिर्फ यही सच नहीं है। पलकें झपकाने के पीछे एक और बड़ा विज्ञान छिपा है, जो बहुत ही कमाल का है।